Deg tmetti taqbaylit n zik tameṭṭut d tin yettwaḥeqren deg waṭas n temsal, ur tettidir ara izerfan-is, ad d-ttnaf d tin iɛetben, d tin isebren, ula d aṭṭan ma tuḍen ur tesɛi ara azref iwakken ad truḥ ɣer tbib, yewwi-d fell-as kan ad teṣber, acku deg tmetti taqbaylit n zik d lɛib tameṭṭut ad teffeɣ, ttaran-tt kan i uxxam d ttrebga n dderya, arnu tiwaculin tuget seg-sent ɛacent deg lḥif, ladɣa deg tudrin, imi deg twacult d argaz kan iɣef i d-yewwi ad yexdem, akken ad dyesker tawacult-is, ur d-yewwi ara ɣef tmeṭṭut ad t-id-tɛiwen, ɣas ur yezmir ara, acku si zik i yella waya d akken tameṭṭut d lɛib fell-as ad texdem, tameṭṭut deg uxxam kan.